
ประกาศคณะกรรมการสอบคัดเลือกเพื่อแต่งตั้งพนักงานส่วนตำบล ตำแหน่งผู้ปฏิบัติงานให้ดำรง
ตำแหน่งผู้บริหารขององค์การบริหารส่วนตำบลปากพนังฝั่งตะวันออก 
 ตำแหน่งหัวหน้าสำนักงานปลัด อบต. (นักบริหารงานทั่วไป ๖)
เรื่อง  กำหนดวันเวลา สถานที่สอบและระเบียบเกี่ยวกับการสอบคัดเลือก
---------------------------------------
อาศัยอำนาจตามความในข้อ ๘๙ แห่งประกาศ ก.อบต.จังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ และแก้ไขเพิ่มเติมจนถึงปัจจุบัน  ประกอบกับมติที่ประชุมคณะกรรมการสอบคัดเลือกเพื่อแต่งตั้งพนักงานส่วนตำบลพนักงานส่วนท้องถิ่นอื่น หรือข้าราชการประเภทอื่น  ตำแหน่งผู้ปฏิบัติงานให้ดำรงตำแหน่งผู้บริหารขององค์การบริหารส่วนตำบลปากพนังฝั่งตะวันออก  ตำแหน่งหัวหน้าสำนักงานปลัด อบต. (นักบริหารงานทั่วไป ๖)  ในการประชุม  ครั้งที่  ๒/๒๕๕๖  วันที่ ๒๘  พฤษภาคม  ๒๕๕๖ คณะกรรมการสอบคัดเลือกฯ จึงกำหนดวันเวลาสถานที่สอบและระเบียบเกี่ยวกับการสอบ ดังต่อไปนี้
1. กำหนดวัน เวลาและสถานที่สอบคัดเลือก

	วัน เวลาและสถานที่สอบคัดเลือก
	วิชาที่สอบ
	สถานที่สอบ

	วันเสาร์ ที่ ๘  มิถุนายน  ๒๕๕๖
	
	ณ สำนักงานส่งเสริมการปกครองท้องถิ่นอำเภอเมืองนครศรีธรรมราช

	เวลา ๐๙.๐๐ – ๑๒.๐๐ น.
	ความรู้ความสามารถทั่วไป (ภาค ก) และ
ความรู้ความสามารถที่ใช้เฉพาะตำแหน่ง (ภาค ข)
	

	เวลา ๑๓.๐๐ น. เป็นต้นไป
	ความเหมาะสมกับตำแหน่ง (ภาค ค)
	



สำหรับรายละเอียดที่นั่งสอบให้ผู้มีสิทธิเข้าสอบ ตรวจสอบได้จากป้ายประชาสัมพันธ์หน้าห้องสอบ 
๒.  ระเบียบเกี่ยวกับการสอบ
การสอบภาควิชาความรู้ความสามารถทั่วไป (ภาค ก) และวิชาความรู้ความสามารถที่ใช้เฉพาะตำแหน่ง (ภาค ข)  คณะกรรมการดำเนินการสอบฯ  จะดำเนินการสอบตามที่กำหนดไว้ในหลักสูตรและวิธีการสอบ  และให้ผู้เข้าสอบคัดเลือกปฏิบัติตามคำสั่ง ระเบียบและวิธีการสอบตามที่กำหนดไว้ ดังนี้
(๑)	การแต่งกายเครื่องแบบสีกากีคอพับแขนยาว
(๒)	ผู้เข้าสอบคัดเลือกจะต้องเตรียมปากกาสีน้ำเงินหรือดำ และยางลบมาเพื่อใช้ในการทำข้อสอบ

(๓)	ต้องนำบัตรประจำตัวพนักงานส่วนตำบลและบัตรประจำตัวสอบไปในวันสอบคัดเลือกเพื่อแสดงตน  หากไม่มีบัตรดังกล่าวกรรมการหรือเจ้าหน้าที่ประจำห้องสอบจะพิจารณาไม่อนุญาตให้เข้าสอบก็ได้(๔)ไปถึงสถานที่สอบก่อนกำหนดเวลาเข้าสอบในแต่ละวิชา  และจะเข้าห้องสอบได้ก็ต่อเมื่อได้รับคำสั่งหรือประกาศจากเจ้าหน้าที่คุมห้อง
สอบให้เข้าสอบได้  ผู้เข้าสอบคัดเลือกที่ไปถึงห้องสอบหลังจากที่ได้เริ่มสอบวิชาใดไปแล้ว  ๓๐  นาที  จะไม่ได้รับอนุญาตให้เข้าสอบในวิชานั้น
(๕)	ห้ามมิให้ผู้เข้าสอบคัดเลือกออกจากห้องสอบก่อน ๔๕ นาที  นับแต่เริ่มให้ทำคำตอบ		
(๖)  ผู้เข้าสอบจะต้องนั่งสอบตามที่นั่งสอบ  และห้องสอบตามที่กำหนดผู้ใดนั่งสอบผิดที่ในวิชาใดจะไม่ได้รับการตรวจให้คะแนนสำหรับวิชานั้น
(๗)	ห้ามนำหนังสือ  ตำราหรือเอกสารอื่นใดเข้าไปในห้องสอบ
(๘)	ห้ามนำเครื่องคำนวณเครื่องมือสื่อสารอิเล็กทรอนิกส์ทุกชนิดเข้าไปในห้องสอบ
(๙)	เมื่ออยู่ในห้องสอบต้องไม่พูดหรือติดต่อกับผู้เข้าสอบอื่นหรือบุคคลภายนอก และจะออกจากห้องสอบได้ก็ต่อเมื่อได้รับอนุญาตจากกรรมการหรือเจ้าหน้าที่ประจำห้องสอบแล้วเท่านั้น
(๑๐)	ไม่สูบบุหรี่ในห้องสอบ
(๑๑)	ให้กรอกข้อความในกระดาษคำตอบให้ครบถ้วน  เขียนเลขประจำตัวสอบและชื่อ–นามสกุลเฉพาะในที่ที่กำหนดให้เท่านั้น
(๑๒)	เมื่อจะส่งกระดาษคำตอบให้ตรวจสอบให้แน่นอนอีกครั้งหนึ่ง  หากสงสัยประการใดให้สอบถามกรรมการหรือเจ้าหน้าที่ประจำห้องสอบ
(๑๓)	เมื่อจะส่งกระดาษคำตอบก่อนหมดเวลาให้ยกมือขึ้นเพื่อให้กรรมการหรือเจ้าหน้าที่ประจำห้องสอบทราบห้ามลุกจากที่นั่งไปส่งกระดาษคำตอบด้วยตนเอง
(๑๔)	เมื่อหมดเวลาทำคำตอบในวิชาหนึ่งๆ จะมีสัญญาณแจ้งให้ทราบ  ผู้เข้าสอบจะต้องหยุดทำคำตอบทันที และต้องรอให้กรรมการหรือเจ้าหน้าที่ประจำห้องสอบเก็บกระดาษคำตอบและข้อสอบคืนเสียก่อน จึงออกจากห้องสอบได้
(๑๕)	ห้ามนำข้อสอบหรือกระดาษคำตอบที่เหลือไม่ได้ใช้ออกจากห้องสอบเป็นอันขาด
(๑๖)	เมื่อออกจากห้องสอบแล้วต้องไม่ติดต่อหรือกระทำการใด ๆ อันเป็นการรบกวนผู้ที่ยังสอบอยู่   
(๑๗)	ต้องเชื่อฟังและปฏิบัติตามคำสั่งและคำแนะนำของกรรมการหรือเจ้าหน้าที่ประจำห้องสอบโดยเคร่งครัด ผู้ใดฝ่าฝืนระเบียบและวิธีการสอบคัดเลือกนี้ หรือทุจริต หรือพยายามทุจริตในการสอบ คณะกรรมการสอบคัดเลือกอาจพิจารณาสั่งไม่ให้ตรวจคำตอบเฉพาะวิชาใดวิชาหนึ่งหรือทุกวิชาก็ได้
๓.	การสอบภาคความเหมาะสมกับตำแหน่ง (สอบสัมภาษณ์)
ผู้สมัครสอบต้องเข้าสอบภาคความรู้ความสามารถทั่วไป (ภาค ก)  และภาคความรู้ความสามารถที่ใช้เฉพาะตำแหน่ง (ภาค ข) ก่อนจึงจะมีสิทธิเข้าสอบภาคความเหมาะสมกับตำแหน่ง (ภาค ค) 

ผู้ใดไม่ปฏิบัติตามระเบียบและวิธีการสอบนี้  หรือผู้ใดทุจริตหรือพยายามทุจริตอาจไม่ได้รับอนุญาตให้เข้าสอบ และคณะกรรมการสอบคัดเลือกฯ จะพิจารณาสั่งงดการให้คะแนนเฉพาะวิชาใดวิชาหนึ่งหรือทุกวิชาได้
ประกาศ  ณ  วันที่   ๓๑  พฤษภาคม พ.ศ. ๒๕๕๖
 
					   สมศักดิ์   ราโชกาญจน์
(นายสมศักดิ์  ราโชกาญจน์)
ประธานกรรมการดำเนินการสอบคัดเลือกเพื่อแต่งตั้งพนักงานส่วนตำบลตำแหน่งผู้ปฏิบัติงาน
ให้ดำรงตำแหน่งผู้บริหารขององค์การบริหารส่วนตำบลปากพนังฝั่งตะวันออก

